KOMISSION ASETUS (ETY) N:o 1998/92, annettu 17 päivänä heinäkuuta 1992, yhteisön tuen määrästä yhteisöstä peräisin olevien riisituotteiden toimittamiseksi Kanariansaarille



Virallinen lehti nro L 199 , 18/07/1992 s. 0022 - 0023

Suomenk. erityispainos Alue 3 Nide 43 s. 0116

Ruotsink. erityispainos Alue 3 Nide 43 s. 0116



KOMISSION ASETUS (ETY) N:o 1998/92, annettu 17 päivänä heinäkuuta 1992, yhteisön tuen määrästä yhteisöstä peräisin olevien riisituotteiden toimittamiseksi Kanariansaarille EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 10 artiklan, sekä katsoo, että asetuksen (ETY) N:o 1601/92 3 artiklan mukaisesti Kanariansaarten riisintarpeen täyttyminen määrien, hinnan ja laadun osalta taataan hankkimalla yhteisöstä peräisin olevaa riisiä sellaisin myyntiehdoin, jotka vastaavat tuontimaksusta vapautusta, mikä edellyttää tuen myöntämistä yhteisöstä peräisin oleville toimituksille; tämän tuen vahvistamisessa on otettava huomioon erityisesti eri hankintalähteiden kustannukset ja erityisesti kolmansiin maihin suunnatussa viennissä käytetyt hinnat, komission asetuksessa (ETY) N:o 1695/92(2) säädetään Kanariansaarten tiettyjen maataloustuotteiden, riisi mukaan lukien, erityisen hankintajärjestelmän soveltamista koskevista yhteisistä yksityiskohtaisista säännöistä; edellä mainitun asetuksen säännöksiä täydentävät tai niistä poikkeavat yksityiskohtaiset säännöt vahvistetaan Kanariansaarten erityisen riisituotteiden hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta 17 päivänä heinäkuuta 1992 annetulla komission asetuksella (ETY) N:o 1997/92(3), tukijärjestelmän tavanomaisen toiminnan varmistamiseksi tukien laskemisessa olisi käytettävä: - niiden valuuttojen osalta, joiden välinen vaihtelu voi olla enintään 2,25 prosenttia, muuntokurssia, joka perustuu niiden keskuskurssiin ja johon sovelletaan neuvoston asetuksen (ETY) N:o 1676/85(4), sellaisena kuin se on viimeksi muutettuna asetuksella (ETY) N:o 2205/90(5), 3 artiklan 1 kohdan viimeisessä alakohdassa säädettyä korjauskerrointa, - muiden valuuttojen osalta muuntokurssia, joka perustuu määrätyn ajanjakson aikana Euroopan yhteisöjen virallisen lehden C-sarjassa julkaistujen ecun kurssien keskiarvoon ja johon sovelletaan edellisessä luetelmakohdassa tarkoitettua korjauskerrointa, näiden yksityiskohtaisten sääntöjen soveltaminen riisialan markkinoiden nykyiseen tilanteeseen ja erityisesti näiden tuotteiden kursseihin tai hintoihin yhteisön Euroopan puoleisessa osassa ja maailmanmarkkinoilla johtaa siihen, että Kanariansaarten hankintatueksi vahvistetaan liitteessä olevat määrät, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 3 artiklan mukaisesti tukien määrät yhteisöstä peräisin olevan riisin toimittamiseksi Kanariansaarten erityisen hankintajärjestelmän mukaisesti vahvistetaan tämän asetuksen liitteessä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 179, 1.7.1992, s. 1 (3) EYVL N:o L 199, 18.7.1992, s. 20 (4) EYVL N:o L 164, 24.6.1985, s. 1 (5) EYVL N:o L 201, 31.7.1990, s. 9 LIITE >TAULUKON PAIKKA>